## **ROMÂNIA**

## **JUDETUL CLUJ**

***CONSILIUL LOCAL Valea Ierii***

**P R O I E C T DE H O T Ă R Â R E**

Nr.194 din 26.01.2018

privind aprobarea înființării de către Comuna Valea Ierii a unei societăți comerciale cu răspundere limitată (S.R.L.), care să devină operator de salubritate pe raza UAT Valea Ierii – conform modalitătății prevăzute în art.28, al.2, lit.b din *Legea nr.51/2006 a serviciilor comunitare de utilitati publice*, *republicata, cu modificarile si completarile ulterioare,* aprobarea Studiului de Oportunitate cu privire la gestiunea directa a serviciului public de salubrizare, precum si aprobarea achiziționării unei autospeciale de salubritate

**Consiliul Local al comunei Valea Ierii, întrunit în ședința ordinară din data de 30 ianuarie 2018,**

În vederea aprobarii înființării de către Comuna Valea Ierii a unei societăți comerciale cu răspundere limitată (S.R.L.), care să devină operator de salubritate pe raza UAT Valea Ierii – conform modalitatii prevăzute în art.28, al.2, lit.b din *Legea nr.51/2006 a serviciilor comunitare de utilitati publice*, *republicata, cu modificarile si completarile ulterioare,*, aprobarea Studiului de Oportunitate cu privire la gestiunea directa a serviciului public de salubrizare, precum si aprobarea achiziționării unei autospeciale de salubritate;

Tinand cont de prevederile urmatoarelor acte normative:

*- Legea nr. 215/2001 privind administratia publica locala, republicată, cu modificarile si completarile ulterioare;*

*- Legea nr.52/2003 privind transparenţa decizională în administraţia publică;*

*- Legea nr. 51/2006 privind serviciile comunitare de utilităţi publice, cu modificarile si completarile ulterioare, in special art.28;*

*- Legea nr.101/2006 privind serviciul de salubrizare a localitatiilor, cu modificarile si completarile ulterioare;*

*- Legea nr.31/1990 a societatiilor, cu modificarile si completarile ulterioare;*

- *O.U.G. nr.109/2011 privind guvernanţa corporativă a întreprinderilor publice*, art.60, al.2 şi altele incidente.

 Fiind indeplinite prevederile art.43 si urmatoarele din Legea nr.215/2001, republicata, cu modificarile si completarile ulterioare,

 In temeiul drepturilor conferite de art.45 din Legea administratiei publice locale nr.215/2001, republicata, cu modificarile si completarile ulterioare,

 ***H O T Ă R Ă Ș T E:***

 **Art.1 -** (1) **Se aprobă înfiinţarea de către Comuna Valea Ierii - ca asociat unic, a unei societati comerciale cu raspundere limitata (S.R.L.) având ca obiect principal de activitate prestarea serviciului de salubritate** (Cod CAEN 3811 – Colectarea deseurilor nepericuloase), iar ca obiect secundar de activitate activitățile prevăzute în Actul Constitutiv al societatii.

 (2) **-** Societatea urmeaza sa se constituie pe durata nedeterminata, capitalul social urmand a fi 200 lei, adus ca aport in numerar de comuna, participarea la beneficii si pierderi va fi in integralitate a comunei.

 (3) **-** Se aproba si celelalte elemente ce se regasesc in cuprinsul *actului constitutiv* al societatii (denumire, sediu social, administrator etc), act ce constituie *anexa nr.1* la prezenta hotarare, parte integranta din aceasta.

(4) **-** Se mandatează primarul comunei sa participe si sa reprezinte interesele Comunei la incheierea actelor necesare dobandirii personalitatii juridice a societatii comerciale, sa stabileasca alte clauze ale actului constitutiv si sa semneze in fata organelor competente orice acte juridice necesare, in numele comunei.

**Art.2 - Se aproba Studiul de oportunitate cu privire la gestiunea directa a serviciului public de salubrizare de pe raza UAT Valea Ierii**, prin operator prevazut la art.28, alin.2, lit.b din *Legea nr.51/2006, republicata, cu modificarile si completarile ulterioare*, act ce constituie *anexa nr.2* la prezenta hotarare, parte integranta din aceasta.

**Art.3 -** Ulterior infiintarii societatii care va deveni operator de salubritate si dupa ce entitatea va dobandi personalitate juridica prin inregistrarea acesteia in registrul comertului, se va emite o noua hotarare de consiliu local cu privire la incredintarea gestiunii serviciului de salubritate pe raza UAT Valea Ierii catre aceasta societate, urmand a se aproba *contractul de delegare*, cu anexele legale - conform art.23, alin.1, lit.a din *Legea nr.51/2006*, de asemenea *se va urma toata procedura legala aferenta,* actualizandu-se inclusiv *Regulamentul* si *Caietul de Sarcini al Serviciului Public de Salubrizare Valea Ierii*.

**Art.4 (1)** **-** Se aproba achizitionarea de catre comuna Valea Ierii a unei autospeciale de salubritate, cu respectarea tuturor dispozitiilor legale in vigoare si a carei valoare trebuie să fie mai puțin de 132.519 lei, exclusiv TVA , suma asigurată din venituri ale comunei.

**(2)** - Cu aducerea la indepliniere a prezentului mandat este imputernicit primarul comunei si compartimentul financiar-contabil.

**Art.5** **-** Cu ducerea la indeplinire a prevederilor prezentei hotarari se încredințează Primarul comunei.

**Art.6 -** Prezenta se comunica celor mentionati in hotarare, d-lui primar si viceprimar si Institutiei Prefectului Judetului Cluj.

***Proiect inițiat de primar, Viză secretar,***

***Gabriel-Alexandru Duma Nelia-Crenguța Mariș***

R O M Â N I A

### JUDEȚUL CLUJ

COMUNA VALEA IERII

PRIMĂRIA

Nr. 195 din 26.01.2018

# **R A P O R T**

# privindproiectul de hotărâre

de aprobare a înființării de către Comuna Valea Ierii a unei societăți comerciale cu răspundere limitată (S.R.L.), care să devină operator de salubritate pe raza UAT Valea Ierii – conform modalitatii prevăzute în art.28, al.2, lit.b din *Legea nr.51/2006 a serviciilor comunitare de utilitati publice*, *republicata, cu modificarile si completarile ulterioare,* aprobarea Studiului de Oportunitate cu privire la gestiunea directa a serviciului public de salubrizare, precum si aprobarea achiziționării unei autospeciale de salubritate

Prin adoptarea prezentei hotarari, se propune constituirea unei societăţi cu răspundere limitată, în conformitate cu dispoziţiile *Legii societățiilor nr. 31/1990*, republicata, cu modificarile si completarile ulterioare, ale tuturor prevederilor legale în vigoare aplicabile societăţilor, ale *O.U.G. nr.109/2011 privind guvernanţa corporativă a întreprinderilor publice,* precum şi ale prevederilor Actului constitutiv anexa la proiectul de hotarare de consiliu local.

*Temeiurile legale ale infiintarii societatii se regasesc in Legea nr. 215/2001 privind administratia publica locala*, republicată, cu modificarile si completarile ulterioare, *Legea nr.273/2006 privind finantele publice locale, cu modificarile si completarile ulterioare*, *Legea nr.31/1990 privind societatiile*, republicata, cu modificarile si completariile ulterioare, *O.U.G. nr.109/2011 privind guvernanţa corporativă a întreprinderilor publice,* reglementari care prevad expres ca autoritatiile deliberative ale unitatiilor administrativ-teritoriale pot hotârî asupra participării cu capital sau cu bunuri, in numele si in interesul colectivitatiilor pe care le reprezinta, la constituirea de societati comerciale; dispozitiile ce prevad exercitarea de catre consiliul local în numele UAT-ului a tuturor drepturilor şi obligaţiilor corespunzătoare participaţiilor deţinute la societăţi reglementate de Legea nr.31/1990 etc.

De asemenea, *conform art.28, al.2, lit.b din Legea nr.51/2006 a serviciilor comunitare de utilitati publice*, *republicata, cu modificarile si completarile ulterioare,* **gestiunea directă a serviciilor de utilități publice se poate realiza prin intermediul unor operatori de drept privat**, fără aplicarea legislației specifice achizițiilor publice, **care pot fi societăți reglementate de Legea nr.31/1990**, republicată, cu modificările și completările ulterioare, **cu capital social integral al unității administrativ-teritoriale**, înființat de autoritatea deliberativă a unității administrativ-teritoriale respective **și cu respectarea condițiilor cumulative menționate la al.2^1 al aceluiasi articol sus-menționat**. Aceste conditii sunt prezentate in alineatul urmator.

“**Autorităţile deliberative ale unităţilor administrativ-teritoriale pot încredinţa unui operator de drept privat gestiunea serviciilor de utilităţi publice** sau a uneia ori mai multor activităţi din sfera acestor servicii prin atribuirea directă a contractului de delegare a gestiunii, **cu respectarea următoarelor condiţii cumulative** ce trebuie îndeplinite, atât la data atribuirii contractului de delegare a gestiunii, cât şi pe toată durata acestui contract:

**a) unitatea administrativ-teritorială, în calitate de acţionar/asociat unic al operatorului,** prin intermediul adunării generale a acţionarilor şi al consiliului de administraţie, **exercită un control direct şi o influenţă dominantă** asupra deciziilor strategice şi/sau semnificative ale operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe;

**b) operatorul desfăşoară exclusiv activităţi din sfera furnizării/prestării serviciilor de utilităţi publice** destinate satisfacerii nevoilor de interes public general ale utilizatorilor de pe raza de competenţă a unităţii administrativ-teritoriale care i-a încredinţat gestiunea serviciului;

**c) capitalul social al operatorului este deţinut în totalitate de unitatea administrativ-teritorială**; participarea capitalului privat la capitalul social al operatorului este exclusă.

Avand in vedere costurile anuale exorbitante in domeniul salubrizarii achitate de catre Comuna Valea Ierii catre un operator privat (peste 40.000 Eur/an), lipsa interesului operatorilor privati de a gestiona serviciul public de salubrizare Valea Ierii, nenumaratele probleme ivite in domeniu si care cad in responsabilitatea Consiliului Local Valea Ierii, se impune a se lua masura ca acest serviciu sa fie gestionat direct, prin infiintarea unei societati in care sa fie asociat unic Comuna Valea Ierii si care sa devina operator de salubritate pe raza comunei, conform modalitatii prevăzute în art.28, al.2, lit.b din *Legea nr.51/2006 a serviciilor comunitare de utilitati publice*, *republicata, cu modificarile si completarile ulterioare.*

Măsura are in vedere dezvoltarea serviciului si optimizarea cheltuielilor si se impune cel putin pana la punerea in functiune a sistemului de salubritate organizat la nivel judetean – Sistemul de Management Integrat al Deseurilor Cluj.

De asemenea, prin hotarare se propune aprobarea Studiului de oportunitate cu privire la gestiunea directa a serviciului public de salubrizare de pe raza UAT Valea Ierii, prin operator prevazut la art.28, alin.2, lit.b din *Legea nr.51/2006, republicata, cu modificarile si completarile ulterioare*.

Ulterior infiintarii societatii care va deveni operator de salubritate si dupa ce entitatea va dobandi personalitate juridica prin inregistrarea acesteia in registrul comertului, se va emite o noua hotarare de consiliu local cu privire la incredintarea gestiunii serviciului de salubritate pe raza UAT Valea Ierii catre aceasta societate, urmand a se aproba *contractul de delegare*, cu anexele legale - conform art.23, alin.1, lit.a din *Legea nr.51/2006*, de asemenea*, se va urma toata procedura legala aferenta,* actualizandu-se inclusiv *Regulamentul* si *Caietul de Sarcini al Serviciului Public de Salubrizare Valea Ierii*.

Se ia act ca actualul contract pentru servicii de salubrizare, incheiate cu un operator privat inceteaza in data de 10.03.2018.

Se propune de asemenea aprobarea achizitionarii de catre comuna Valea Ierii a unei autospeciale de salubritate, cu respectarea tuturor dispozitiilor legale in vigoare si a carei valoare nu poate depasi contravaloarea in lei a sumei de 132.519 lei, exclusiv TVA, suma asigurata din veniturile comunei. Cu aducerea la indepliniere a prezentului mandat fiind imputernicit primarul comunei si compartimentul financiar-contabil.

Autospeciala de salubritate va fi inclusa in inventarul bunurilor aferente serviciului public de salubrizare - proprietatea Comunei Valea Ierii, alaturi de alte bunuri ce apartin acestui sistem de utilitati publice, urmand ca ulterior sa se poata concesiona catre operator in cadrul contractului de delegare a serviciului, conform dispozitiilor prevazute in *Legea nr.51/2006, sus-mentionata.*

 Fata de cele de mai sus, consider că proiectul de hotarare poate să urmeze etapele prevazute de lege.

###

Secretar,

Nelia-Crenguța Mariș